APROBACIÓN DEFINITIVA DOS EXPEDIENTES DE MODIFICACIÓNS ORZAMENTARIAS MEDIANTE SUPLEMENTOS DE CRÉDITOS, SC 1/2021 E SC 2/2021 (EXPEDIENTES 1536/2021 E 1538/2021)
ADMINISTRACIÓN LOCAL — Municipal — Porriño, O (Presupostos e cadros de persoal, 14/05/2021)

Primeiro: O pleno do Concello do Porriño, reunido en sesión ordinaria o día 06/04/2021, prestou a súa aprobación inicial ao expediente de modificación orzamentaria mediante o suplemento de crédito co código 1/2021 por importe total de 82.138,98 €, financiado co remanente líquido de tesourería para gastos xerais (RLTGX) para a liña de axudas 2021 “Porriño impulsa” (expediente 1536/2021). Este expediente, tras ser publicado no BOPPO n.º 70, de data 15/04/2021, someteuse a información pública polo prazo de 15 días, rematando este prazo o día 06/05/2021, sen que se presentasen reclamacións ao respecto, tal e como certifica o secretario xeral deste concello con data 07/05/2021. Tal e como establece o artigo 177.6 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, "os acordos das entidades locais que teñan por obxecto a habilitación ou suplemento de créditos en casos de calamidades públicas ou de natureza análoga de excepcional interese xeral, serán inmediatamente executivos". De conformidade co disposto nos artigos 169 e 177 do mesmo real decreto e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, o resumo por capítulos do orzamento queda do seguinte xeito: Segundo: O pleno do Concello do Porriño, reunido en sesión ordinaria o día 06/04/2021, prestou a súa aprobación inicial ao expediente de modificación orzamentaria mediante o suplemento de crédito co código 2/2021 por importe total de 108.762,44 €, financiado co remanente líquido de tesourería para gastos xerais (RLTGX) para facer fronte ás achegas municipais de diversos programas de persoal subvencionados (expediente 1538/2021). Este expediente, tras ser publicado no BOPPO n.º 70, de data 15/04/2021, someteuse a información pública polo prazo de 15 días, rematando este prazo o día 06/05/2021, sen que se presentasen reclamacións ao respecto, tal e como certifica o secretario xeral deste concello con data 07/05/2021. De conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, o resumo por capítulos do orzamento queda do seguinte xeito: Contra estas aprobacións definitivas poderá interporse recurso contencioso-administrativo na forma e prazos que establecen as normas da devandita xurisdición segundo o disposto nos artigos 23 e 38.3 do citado real decreto (RD 500/1990). Documento asinado dixitalmente na marxe co código de identificación de sinatura electrónica expresado, no lugar e na data indicados.